AIŠKINAMASIS RAŠTAS

DĖL ĮGALIOJIMO NUSTATYTI MOLĖTŲ RAJONO SAVIVALDYBĖS BIUDŽETINIŲ ĮSTAIGŲ VADOVAMS METINES UŽDUOTIS IR ĮVERTINTI JŲ VEIKLĄ

 **1. Parengto tarybos sprendimo projekto tikslai ir uždaviniai.** Valstybės ir savivaldybių įstaigų darbuotojų veiklos vertinimo tvarkos aprašo, patvirtinto Lietuvos Respublikos Vyriausybės 2017 m. balandžio 5 d. nutarimu Nr. 254 „Dėl Valstybės ir savivaldybių įstaigų darbuotojų veiklos vertinimo tvarkos aprašo patvirtinimo“, 4 d. nustatyta, kad biudžetinių įstaigų vadovams užduotis, siektinus rezultatus, jų vertinimo rodiklius ir riziką, kuriai esant užduotys gali būti neįvykdytos, nustato savininko teises ir pareigas įgyvendinanti institucija arba jos įgaliotas asmuo. Pagal Lietuvos Respublikos vietos savivaldos įstatymo 20 straipsnio 2 d. 16 p. nuostatas savivaldybės meras priima į pareigas ir atleidžia iš jų biudžetinių įstaigų vadovus; kitas funkcijas, susijusias su visų biudžetinių įstaigų vadovų darbo santykiais, Darbo kodekso ar kitų teisės aktų nustatyta tvarka įgyvendina pats. Parengtame sprendimo projekte siūloma įgalioti savivaldybės merą biudžetinių įstaigų vadovams nustatyti užduotis, siektinus rezultatus ir vertinimo rodiklius.

 **2. Šiuo metu esantis teisinis reglamentavimas.** Lietuvos Respublikos vietos savivaldos, 16 straipsnio 4 dalis, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 14 straipsnio 3 ir 4 d., Valstybės ir savivaldybių įstaigų darbuotojų veiklos vertinimo tvarkos aprašo, patvirtinto Lietuvos Respublikos Vyriausybės 2017 m. balandžio 5 d. nutarimu Nr. 254 „Dėl Valstybės ir savivaldybių įstaigų darbuotojų veiklos vertinimo tvarkos aprašo patvirtinimo“, 4 ir 20 p.

 **3. Galimos teigiamos ir neigiamos pasekmės priėmus siūlomą tarybos sprendimo projektą**. Bus sudarytos teisinės prielaidos vertinti biudžetinių įstaigų vadovų veiklą- nustatyti užduotis, siektinus rezultatus, jų vertinimo rodiklius.

 **4. Priemonės sprendimui įgyvendinti.** Parengtos Veiklos vertinimo išvados ( Valstybės ir savivaldybių įstaigų darbuotojų veiklos vertinimo tvarkos aprašo priedas).

 **5. Lėšų poreikis ir jų šaltiniai (prireikus skaičiavimai ir išlaidų sąmatos)** nėra.

 **6. Vykdytojai, įvykdymo terminai.** Sprendimą vykdys savivaldybės meras ir biudžetinių įstaigų vadovai.

Parengė

Bendrojo skyriaus vedėja

Irena Sabaliauskienė